Document ID: 32006D0893

KOMISIJAS LĒMUMS
(2006. gada 5. decembris)
par atsauces atsaukšanu attiecībā uz standartu EN 10080:2005 “Tērauds betona stiegrošanai - Metināmais stiegrojuma tērauds - Vispārīgi” saskaņā ar Padomes Direktīvu 89/106/EEK
(izziņots ar dokumenta numuru K(2006) 5869)
(Dokuments attiecas uz EEZ)
(2006/893/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem (1), un jo īpaši tās 5. panta 1. punktu,
ņemot vērā Būvniecības pastāvīgās komitejas atzinumu,
ņemot vērā pastāvīgās komitejas atzinumu, kas izveidota ar 5. pantu Eiropas Parlamenta un Padomes 1998. gada 22. jūnija Direktīvā 98/34/EK, ar ko nosaka informācijas sniegšanas kārtību tehnisko standartu un noteikumu jomā, un informācijas sabiedrības pakalpojumu sniegšanas noteikumus (2),
tā kā:
(1)
Eiropas Standartizācijas komiteja (CEN) 2005. gada 21. aprīlī noteica standartu EN 10080:2005 “Tērauds betona stiegrošanai - Metināmais stiegrojuma tērauds - Vispārīgi”. Saskaņā ar Direktīvas 89/106/EEK 7. panta 3. punktu pirmoreiz atsauce uz šo standartu tika publicēta Eiropas Savienības Oficiālajā Vēstnesī2005. gada 14. decembrī (3) un atkārtoti - 2006. gada 8. jūnijā (4).
(2)
Itālija un Komisija iesniedza oficiālus iebildumus attiecībā uz standartu EN 10080:2005.
(3)
Itālijas iesniegtais oficiālais iebildums pamatojas uz to, ka standarts EN 10080:2005 neatbilst Direktīvas 89/106/EEK I pielikumā minētajām pamatprasībām par mehānisko pretestību un stabilitāti, jo tajā nav precīzi izdalīts paredzētais lietojums attiecībā uz stiegrojuma tēraudu, proti, stiegrojuma tērauda īpašu efektivitāti, kas vajadzīga lietošanai seismiskos apgabalos, kas ir svarīgs būvdarbu drošības jautājums, ko regulē Itālijā.
(4)
Komisijas iesniegtais oficiālais iebildums pamatojās uz to, ka standarta EN 10080:2005 ZA pielikumā ir paredzēta norāde par efektivitātes rādītājiem atbilstoši tehniskajām klasēm, tomēr standartā nav noteiktas ne tehniskās klases, ne arī atbilstošie tehniskās efektivitātes rādītāji.
(5)
Ņemot vērā rezultātus, kas gūti, izskatot iebildumus par atsauci uz standartu EN 10080:2005 “Tērauds betona stiegrošanai - Metināmais stiegrojuma tērauds - Vispārīgi”, standarta EN 10080:2005 atsauce ir jāatsauc no saskaņoto standartu saraksta Eiropas Savienības Oficiālajā Vēstnesī, lai atbilstība valsts standartiem, kuros transponē saskaņoto standartu EN 10080:2005, neradītu pieņēmumu par tā piemērotību lietošanai un atbilstību attiecīgajiem Direktīvas 89/106/EEK noteikumiem,
IR PIEŅĒMUSI ŠO LĒMUMU.
1. pants
Atsauci uz standartu EN 10080:2005 “Tērauds betona stiegrošanai - Metināmais stiegrojuma tērauds - Vispārīgi” atsauc no saskaņoto standartu saraksta, kas publicēts Eiropas Savienības Oficiālajā Vēstnesī.
2. pants
Šis lēmums ir adresēts dalībvalstīm.
Briselē, 2006. gada 5. decembrī

Labels: 7
1